CELEX: 62015TN0149
Language: da
Date: 2015-03-26 00:00:00
Title: Sag T-149/15: Sag anlagt den 26. marts 2015 — Ben Ali mod Rådet

10.8.2015   
            
            
               DA
            
            
               Den Europæiske Unions Tidende
            
            
               C 262/27
            
         Sag anlagt den 26. marts 2015 — Ben Ali mod Rådet
   (Sag T-149/15)
   (2015/C 262/37)
   Processprog: engelsk
   
      Parter
   
   
      Sagsøger: Sirine (Cyrine) Bent Zine El Abidine Ben Haj Hamda Ben Ali (Tunis, Tunesien) (ved advokat S. Maktouf)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2011/72/FUSP af 31. januar 2011 om restriktive foranstaltninger over for visse personer og enheder på baggrund af situationen i Tunesien (EUT L 28, s. 62) og Rådets forordning (EU) nr. 101/2011 af 4. februar 2011 om restriktive foranstaltninger over for visse personer, enheder og organer på baggrund af situationen i Tunesien (EUT L 31, s. 1), som regelmæssigt fornyet (1) og ændret (2) (herefter »de anfægtede afgørelser«), annulleres, for så vidt som de vedrører sagsøgeren.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   1. Første anbringende om et åbenbart urigtigt skøn. Sagsøgeren gør gældende, at i betragtning af de politiske forandringer, der har fundet sted i Tunesien, er begrundelsen for sanktionerne ikke længere gyldig.
   2. Andet anbringende om et åbenbart urigtigt skøn, idet den nationale straffesag, der er blevet indledt mod sagsøgeren, forhales, således at det ikke kan hævdes, at hun er genstand for en reel efterforskning for så vidt angår de overtrædelser, som har begrundet pålæggelsen af sanktioner.
   3. Tredje anbringende om utilstrækkelig begrundelse, idet den af Rådet angivne begrundelse for at opføre sagsøgeren på listen blot gentager det bagvedliggende rationale for sanktionerne.
   4. Fjerde anbringende om tilsidesættelse af grundlæggende rettigheder, idet sagsøgeren har været genstand for en vilkårlig pålæggelse af foranstaltninger, som har til formål at lette den fremtidige konfiskation af aktiver. Således er sagsøgerens ejendomsret og uskyldsformodningen blevet tilsidesat.
   5. Femte anbringende om et åbenbart urigtigt skøn, idet den af Rådet angivne begrundelse og de nationale bestemmelser, der ligger til grund herfor, ikke stemmer overens med begrundelsen for sanktionerne.
   
      (1)  Rådets afgørelse 2012/50/FUSP af 27.1.2012 om ændring af afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien (EUT L 27, s. 11) og Rådets afgørelse 2013/72/FUSP af 31.1.2013 om ændring af afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien (EUT L 32, s. 20).
   
      (2)  Rådets afgørelse 2014/49/FUSP af 30.1.2014 om ændring af afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien (EUT L 28, s. 38) og Rådets gennemførelsesforordning (EU) nr. 81/2014 af 30.1.2014 om gennemførelse af forordning (EU) nr. 101/2011 om restriktive foranstaltninger over for visse personer, enheder og organer på baggrund af situationen i Tunesien (EUT L 28, s. 2).